Nuut hierdie maand: Louisa du Toit Omnibus 10 | Liefdesverhale blog
Nuut hierdie maand: Louisa du Toit Omnibus 10
August 17, 2016 August 19, 2016 ~ nbliefdesverhale
Drie heerlike liefdesverhale deur die gewilde Louisa du Toit verskyn vandeesmaand in 'n splinternuwe omnibus: Louisa du Toit Omnibus 10
In Mense van die môre herleef Bina O'Connell se liefde vir Dawid, die seun van oom Kola wat haar grootgemaak het, toe Dawid met sy vrou en kind uit die Kaap terugkeer. 'n Jong predikant word Bina se vertroueling. Dan daag iemand uit die verlede op . . . In haar wildste drome kon Bina nie voorsien hoe ingrypend haar bestaan sou verander nie.
In Maak brand die lampe het Ester Hartman se nuwe baas, Denis Dalton, se meisie hom verlaat en hy bied vir Ester sy woonstel aan.
En in Een lang winter treur Elise Tredoux oor Flip Kammerer en wonder of hy haar versorging van die bejaarde Ophelia net as verskoning gebruik het om uit die verhouding te kom. Intussen hou sy tuis met musieklesse die pot aan die kook. Sy worstel met soms onwillige leerlinge en alle soorte ouers en voogde, onder wie die moeilike Robin Stokes …
"Louisa du Toit" is die skuilnaam van 'n baie bekende, uiters gewilde skrywer, en sy het ook met dié skrywersnaam groot sukses behaal toe hierdie verhale oorspronklik verskyn het. Die skrywer woon in Pretoria.
Koop dit nou! Takealot | Graffiti | Raru| Amazon Kindle
Posted in Jongste liefdesverhale	Een lang winterLiefdesverhaleLouisa du ToitLouisa du Toit Omnibus 10Maak brand die lampeMense van die môreRomanseVersameling